Асвячэнне касцёла пачалося малітвай і акрапленнем сцен святой вадой, якое здзейсніў мітрапаліт. Прамаўляючы Божае слова арцыбіскуп Тадэвуш на самым пачатку выказаў шчырую падзяку ўсім тым, хто прычыніўся да пабудовы касцёла: біскупу на пенсіі Уладзіславу Бліну, які своечасова прачытаў знакі часу і заснаваў у горадзе другую парафію ў Оршы, Віцебскаму біскупу Алегу Буткевічу, пробашчу кс. Валерыю Орсіку, на чые плечы лёг увесь цяжар будаўнічых прац, дзяржаўным уладам, праектным арганізацыям, спонсарам, будаўнікам і вернікам.